[pic] | COMISIA EUROPEANĂ |

Bruxelles, 13.12.2010

COM(2010) 737 final

2010/0357 (NLE)

Propunere de

REGULAMENT (UE) NR. …/.. AL CONSILIULUI

privind alocarea posibilităților de pescuit în temeiul Acordului de parteneriat în sectorul pescuitului încheiat între Comunitatea Europeană și Republica Democrată São Tomé și Principe

EXPUNERE DE MOTIVE

CONTEXTUL PROPUNERII

Pe baza mandatului care i-a fost conferit de către Consiliu[1], Comisia Europeană a purtat negocieri cu Republica Democrată São Tomé și Principe în vederea reînnoirii Protocolului la Acordul de parteneriat în sectorul pescuitului încheiat între Uniunea Europeană și Republica Democrată São Tomé și Principe, din data de 23 iulie 2007[2], care a expirat la 31 mai 2010. La încheierea acestor negocieri a fost parafat, la 15 iulie 2010, un nou protocol pentru o perioadă de 3 ani care începe odată cu adoptarea deciziei Consiliului privind semnarea în numele Uniunii și aplicarea cu titlu provizoriu a respectivului protocol.

Propunerea de regulament din anexă se referă la repartizarea posibilităților de pescuit prevăzute în protocol între statele membre interesate, pe categorii de nave.

Se solicită Comisiei să adopte și să transmită Consiliului această propunere.

REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

Pentru stabilirea posibilităților de pescuit oferite navelor Uniunii Europene în apele Republicii Democrate São Tomé și Principe, Comisia s-a bazat, printre altele, pe rezultatele unei evaluări ex post realizate de experți externi. Cererile specifice înaintate de statele membre în cursul negocierilor au fost, de asemenea, luate în considerare.

Obiectivul general este acela de a continua cooperarea dintre Uniunea Europeană și Republica Democrată São Tomé și Principe în direcția consolidării cadrului de parteneriat în domeniul pescuitului, instaurat după 2006, în special cu scopul de a contribui la dezvoltarea unei politici sustenabile în materie de pescuit și la exploatarea responsabilă a resurselor halieutice în zona de pescuit a Republicii Democrate São Tomé și Principe, în interesul ambelor părți.

Noul protocol răspunde dorinței ambelor părți de a consolida parteneriatul și cooperarea în sectorul pescuitului cu ajutorul tuturor instrumentelor financiare disponibile. În acest scop, trebuie reamintite necesitatea de a instaura un cadru propice dezvoltării investițiilor în acest sector și valorizarea producției rezultate din pescuitul artizanal.

Noul protocol la Acordul de parteneriat a fost transmis Consiliului pentru ca acesta să aprobe semnarea și aplicarea sa provizorie. De asemenea, el a fost transmis Consiliului și Parlamentului în vederea încheierii sale.

ELEMENTE JURIDICE ALE PROPUNERII

Prezenta procedură referitoare la Regulamentul Consiliului privind alocarea posibilităților de pescuit în temeiul Acordului de parteneriat în sectorul pescuitului încheiat între Comunitatea Europeană și Republica Democrată São Tomé și Principe se inițiază în paralel cu procedurile referitoare la:

- Decizia Consiliului, cu acordul Parlamentului European, privind încheierea propriu-zisă a noului protocol, precum și

- Decizia Consiliului privind semnarea protocolului și aplicarea sa provizorie.

În ceea ce privește posibilitățile de pescuit, în cadrul noului protocol, 28 de nave de pescuit ton cu plasă-pungă și 12 nave de pescuit cu paragate plutitoare vor primi permisiunea de a desfășura activități de pescuit. Conform tratatului, este oportun să se precizeze metoda de repartizare a posibilităților de pescuit între statele membre.

IMPLICAȚIILE BUGETARE

Contribuția financiară globală a protocolului, în valoare de 2 047 500 EUR pentru toată perioada, se bazează pe:

a) un tonaj anual de referință stabilit la 7 000 de tone pentru 40 de nave, care reprezintă 455 000 EUR pe an și

b) un sprijin pentru dezvoltarea politicii sectoriale în materie de pescuit a Republicii Democrate São Tomé și Principe, care se ridică la 227 500 EUR pe an. Acest sprijin răspunde obiectivelor politicii naționale în materie de pescuit.

ELEMENTE OPȚIONALE

Conform celor precizate anterior, această propunere de regulament se referă la posibilitățile de pescuit pentru 40 de nave europene. Cu toate acestea, având în vedere evaluările anuale ale situației stocurilor, aceste posibilități de pescuit vor putea fi revizuite în sens crescător sau descrescător, ceea ce va determina o revizuire corespunzătoare a contribuției financiare.

2010/0357 (NLE)

Propunere de

REGULAMENT (UE) NR. …/.. AL CONSILIULUI

privind alocarea posibilităților de pescuit în temeiul Acordului de parteneriat în sectorul pescuitului încheiat între Comunitatea Europeană și Republica Democrată São Tomé și Principe

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (3),

având în vedere propunerea Comisiei[3],

întrucât:

1. Uniunea Europeană și Republica Democrată São Tomé și Principe au negociat și parafat la 15 iulie 2010 un nou protocol la Acordul de parteneriat în sectorul pescuitului prin care se acordă navelor Uniunii Europene posibilități de pescuit în apele aflate sub suveranitatea sau în jurisdicția Republicii Democrate São Tomé și Principe în ce privește pescuitul.

2. Consiliul a adoptat la data de […] Decizia XXX/2010/UE[4] privind semnarea și aplicarea provizorie a noului protocol.

3. Este important să se definească metoda de repartizare a posibilităților de pescuit între statele membre, atât pentru perioada de aplicare provizorie, cât și pentru întreaga durată a protocolului.

4. Pentru a se garanta că posibilitățile de pescuit de care dispune Uniunea Europeană în temeiul protocolului sunt utilizate pe deplin, Comisia trebuie să fie împuternicită să realoce temporar posibilitățile de pescuit neutilizate de un stat membru unui alt stat membru, fără a se afecta alocarea sau schimbul de posibilități de pescuit între statele membre în temeiul protocolului.

5. Prezentul regulament urmează să intre în vigoare în ziua următoare datei publicării în Jurnalul Oficial al Uniunii Europene ,

ADOPTĂ PREZENTUL REGULAMENT:

Articolul 1

6. Posibilită țile de pescuit stabilite prin Protocolul la Acordul de parteneriat în sectorul pescuitului încheiat între Uniunea Europeană și Republica Democrată São Tomé și Principe, prevăzute de Decizia XXX/2010/UE privind semnarea și aplicarea provizorie a Protocolului la Acordul de parteneriat în sectorul pescuitului încheiat între Uniunea Europeană și Republica Democrată São Tomé și Principe se repartizează între statele membre după cum urmează:

7. nave de pescuit ton cu plasă-pungă:

Spania | 15 nave |

Franța | 13 nave |

8. nave de pescuit cu paragate plutitoare:

Franța | 9 nave |

Portugalia | 3 nave |

9. Fără a aduce atingere dispozițiilor din acord și din protocol, se aplică Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare[5].

10. În cazul în care cererile de autorizație de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cereri de autorizație de pescuit din partea oricărui alt stat membru, conform dispozițiilor articolului 10 din Regulamentul (CE) nr. 1006/2008.

11. Dacă se constată că posibilitățile de pescuit menționate la alineatul (1) nu sunt pe deplin utilizate, Comisia informează statele membre vizate cu privire la acest lucru și le solicită să confirme faptul că nu utilizează aceste posibilități de pescuit. Absența unui răspuns în termen de zece zile va fi considerată drept o confirmare a faptului că navele statului membru vizat nu utilizează toate posibilitățile de pescuit în timpul perioadei avute în vedere. După primirea confirmării din partea statului membru vizat, posibilitățile de pescuit neutilizate vor fi puse la dispoziția statelor membre.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

[1] Decizia nr. 8627/10 din 21 aprilie 2010.

[2] JO L 205 din 7 august 2007, p. 59.

[3] JO C din , p. .

[4] JO C din , p. .

[5] JO L 286, 29.10.2008, p. 33.